[{"text_idx": "#000000", "text": "Maapirn kasvab sel aastal ha\u0308sti. Galerii"}, {"text_idx": "#000001", "text": "Maapirnisupp tu\u0308u\u0308miani ja ro\u0308stitud o\u0303untega"}, {"text_idx": "#000002", "text": "Kui ma sellena\u0308dalast juurikakotti na\u0308gin, oli mul kohe pilt selge, mida laupa\u0308eva o\u0303htul ku\u0308lla tulevatele so\u0303pradele pakkuda \u2013 maapirnisuppi. Kotis olid sel korral kartulid, porgandid, valged redised, maapirnid, roosatriibulised peedid, o\u0303unad, u\u0308ks pisike ko\u0303rvits ja punt tu\u0308u\u0308miani. Sel korral oli teada, et meil on pigem va\u0308he aega ku\u0308laliste saabumiseks ette valmistada, nii sai kokku pandud lihtne menu\u0308u\u0308. Polegi ammu suppi pearoana serveerinud, kuid maapirni lihtsuses peitub vo\u0303lu ning nii saab kerge vaevaga u\u0308ks to\u0303eliselt maitsev roog valmis keedetud."}, {"text_idx": "#000003", "text": "Koorisin ja tu\u0308keldasin koostisained eelnevalt valmis ning kui ku\u0308lalised saabusid, tegin eelroa so\u0308o\u0308mise ajal pearoa valmis. See lihtsalt no\u0303uab nii va\u0308he ta\u0308helepanu. Va\u0308rskelt valminud supi pakkumine on eriline ro\u0303o\u0303m, kellele ei meeldiks otse pajast taldrikule to\u0303stetud rooga mekkida."}, {"text_idx": "#000004", "text": "Ko\u0303ik so\u0303id ja kiitsid! O\u0303ige ka, tegemist on to\u0303esti maitsva suuta\u0308iega. Ei mingit koort ega juustu \u2013 maapirn ise kannab hoolt kreemja konsistentsi eest."}, {"text_idx": "#000005", "text": "Maapirnisupp va\u0308rske tu\u0308u\u0308miani ja ro\u0308stitud o\u0303untega"}, {"text_idx": "#000006", "text": "suts o\u0303li ja/vo\u0303i vo\u0303id (praadimiseks)\nmo\u0303ned oksad va\u0308rsket tu\u0308u\u0308miani (oksa otsas)"}, {"text_idx": "#000007", "text": "suts (kookos)o\u0303li vo\u0303i vo\u0303id (ro\u0308stimiseks)"}, {"text_idx": "#000008", "text": "Koori kartulid ja sibulad-ku\u0308u\u0308slauguku\u0308u\u0308ned. Pese maapirnid pesukindaga vo\u0303i harjakesega ha\u0308sti puhtaks, neid koorida pole vaja. Haki ko\u0303ik supi koostisained suuremateks kuubikuteks. Pane paksupo\u0303hjaline suurem kastrul tulele ning lisa rasvaine. Pane sibul ja ku\u0308u\u0308slauk potti ning kuumuta veidi, aga a\u0308ra pruunista. Minuti pa\u0308rast lisa kartul ja maapirn. Kuumuta veel paar minutit. Vala peale puljong, umbes pool liitrit, nii et potis olev kaetud oleks. Viska potti ka tu\u0308u\u0308mianioksakesed ja lase supil keema to\u0303usta. Keera tuli maha ja lase vaiksel tulel o\u0303rnalt keeda. Nu\u0308u\u0308d on pool tundi mureta. Las koostisained keevad ta\u0308itsa pehmeks."}, {"text_idx": "#000009", "text": "Kui kartul ja maapirn on pehmed, keera tuli maha ja ja\u0308ta supp hetkeks kaane alla. Samal ajal vo\u0303ta o\u0303un ja tu\u0308kelda see suuremateks kuubikuteks. Sobivad u\u0308ksko\u0303ik mis o\u0303unad, aga kui vo\u0303imalik, vali hapukad ko\u0303vad ubinad (poest ostes vali nt Pink Lady sort). Puhasta ka tu\u0308u\u0308miani varre otsast lehekesed lahti ja pane ko\u0303rvale."}, {"text_idx": "#000010", "text": "Nu\u0308u\u0308d vuristama! Ko\u0303igepealt vo\u0303ta potist tu\u0308u\u0308mianioksad va\u0308lja \u2013 need on oma to\u0308o\u0308 nu\u0308u\u0308dseks a\u0308ra teinud. Seeja\u0308rel vo\u0303ta saumikser ning tee valmis pu\u0308reesupp. Maitsesta soola ja pipraga, ha\u0308sti sobib just sidrunipipar."}, {"text_idx": "#000011", "text": "Kui supp on valmis, on aeg o\u0303unte ro\u0308stimiseks. Kuumuta va\u0308ike pann ja sulata sellel o\u0303li vo\u0303i vo\u0303i. Viska pannile o\u0303unakuubikud, hetke pa\u0308rast lisa tu\u0308u\u0308mianilehekesed ja nats soola. Ro\u0308sti o\u0303unu kuni nende ku\u0308ljed on kergelt kuldse varjundi saavutanud."}, {"text_idx": "#000012", "text": "To\u0303sta supp taldrikusse, pane taldriku keskele ro\u0308sto\u0303unad ja serveeri (koduse) rukkileivaga vo\u0303i rustikaalse saiaga. Oh kui hea! Maapirniga ikka veab alati."}, {"text_idx": "#000015", "text": "Ostke siit maapirnist tooteidKu\u0308lmkuivatatud maapirnijahu"}]